Kebrada de Uljumas

Kebrada de Uljumo užtvanka (isp. Quebrada de Ullum) yra Argentinoje, San Chuano provincijoje, šalia San Chuano miesto, ant San Chuano upės. Išsidėsčiusi Kebrada de Uljumo kanjone, 18 km upės vaga nuo San Chuano. Tvenkinio plotas 32 km², tūris 440 mln. m³, vidutinis gylis 15 m, o didžiausias – 40 m. Užtvankoje įrengta elektrinė gamina 41 MW elektros eneriją. Tvenkinys intensyviai naudojamas irigacijai (drėkinami aplinkiniai laukai ir slėniai), taip pat vandens pramogoms, poilsiui.